ddrg/super_eurlex huggingface dataset:
80/763/ETY: Komission päätös, tehty 8 päivänä heinäkuuta 1980, viininviljelyaloja koskevien tilastotietojen keruuta koskevista täydentävistä määräyksistä



Virallinen lehti nro L 213 , 16/08/1980 s. 0026 - 0027

Suomenk. erityispainos Alue 3 Nide 12 s. 0086

Kreikank. erityispainos: Luku 03 Nide 30 s. 0085

Ruotsink. erityispainos Alue 3 Nide 12 s. 0086

Espanjank. erityispainos: Luku 03 Nide 18 s. 0301

Portugalink. erityispainos: Luku 03 Nide 18 s. 0301



KOMISSION PÄÄTÖS, tehty 8 päivänä heinäkuuta 1980, viininviljelyaloja koskevien tilastotietojen keruuta koskevista täydentävistä määräyksistä (80/763/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viininviljelyaloja koskevien tilastotietojen keruusta 5 päivänä helmikuuta 1979 annetun neuvoston asetuksen (ETY) N:o 357/79 () ja erityisesti sen 6 artiklan 2 kohdan, sekä katsoo, että koska yhteisössä on viljelyaloja, joilta saadaan hyvin erilaisia satoja, viininvalmistukseen käytettävien rypälelajikkeiden viljelyala olisi jaettava keskimääräisiin hehtaarisatoihin perustuviin satoluokkiin, jotta voidaan tehokkaasti seurata viinin tuotantomahdollisuuksien kehittymistä, asetuksen (ETY) N:o 357/79 6 artiklan 2 kohdan mukaisesti nämä satoluokat vahvistetaan kyseisen asetuksen 8 artiklassa säädettyä menettelyä noudattaen, ja tässä päätöksessä määrätyt toimenpiteet ovat pysyvän maataloustilastokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Asetuksen (ETY) N:o 357/79 6 artiklan 2 kohdassa tarkoitetut satoluokat vahvistetaan liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä heinäkuuta 1980. Komission puolesta ()François-Xavier ORTOLI Varapuheenjohtaja () EYVL N:o L 54, 5.3.1979, s. 124 LIITE SATOLUOKAT (hehtolitroina rypälemehua tai viiniä hehtaaria kohti) >TAULUKON PAIKKA>
80/1103/ETY: Neuvoston päätös, tehty 25 päivänä marraskuuta 1980, komission valtuuttamisesta ottamaan lainaa investointien edistämiseksi yhteisössä tehdyn päätöksen 78/870/ETY soveltamisesta toiseen kertaan tehdyn päätöksen 80/739/ETY täydentämisestä määräämällä toisen lainaerän osan käytöstä



Virallinen lehti nro L 326 , 02/12/1980 s. 0019 - 0019

Suomenk. erityispainos Alue 10 Nide 1 s. 0025

Kreikank. erityispainos: Luku 13 Nide 10 s. 0084

Ruotsink. erityispainos Alue 10 Nide 1 s. 0025



NEUVOSTON PÄÄTÖS, tehty 25 päivänä marraskuuta 1980, komission valtuuttamisesta ottamaan lainaa investointien edistämiseksi yhteisössä tehdyn päätöksen 78/870/ETY soveltamisesta toiseen kertaan tehdyn päätöksen 80/739/ETY täydentämisestä määräämällä toisen lainaerän osan käytöstä (80/1103/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission valtuuttamisesta ottamaan lainaa investointien edistämiseksi yhteisössä 16 päivänä lokakuuta 1978 tehdyn neuvoston päätöksen 78/870/ETY () ja erityisesti sen 2 artiklan, ottaa huomioon komission ehdotuksen (), ottaa huomioon edustajakokouksen lausunnon (), sekä katsoo, että päätöksessä 80/739/ETY () annetaan valtuutus toiseen lainaerään, jonka pääoma saa olla enintään 500 miljoonaa Euroopan laskentayksikköä; päätöksessä määrätään alat, joilla 400 miljoonan Euroopan laskentayksikön suuruinen pääomamäärä käytetään; 100 miljoonasta Euroopan laskentayksiköstä päätöksessä määrätään, että sitä ei saa lainata ennen kuin sen käytöstä on myöhemmin erikseen päätetty, olisi siis tarpeen päättää toisen erän tämän osan käytöstä, ja olisi aiheellista osoittaa lainat samoille aloille kuin päätöksessä 80/739/ETY; poikkeuksellisesti olisi kuitenkin kyseisillä lainoilla rahoitettava myös tulevaisuuden tarpeisiin rakennettuja tehtaita ja asuntoja, edellyttäen että ne kuuluvat alueellisesti merkittävään, sekä talouden että teollisuuden kehittämistä koskevaan yhteishankkeeseen, ON PÄÄTTÄNYT SEURAAVAA: Ainoa artikla Pääomaltaan 100 miljoonan Euroopan laskentayksikön suuruiset ottolainat annetaan lainoiksi, joilla rahoitetaan: P investointihankkeita, sellaisina kuin ne on määritelty päätöksen 80/739 2 artiklassa, P tulevaisuuden tarpeisiin rakennettuja tehtaita ja asuntoja, edellyttäen että ne kuuluvat alueellisesti merkittävään, sekä talouden että teollisuuden kehittämistä koskevaan yhteishankkeeseen. Tehty Brysselissä 25 päivänä marraskuuta 1980. Neuvoston puolesta Puheenjohtaja ()()()()Colette FLESCH () EYVL N:o L 298, 25.10.1978, s. 9 () EYVL N:o C 54, 4.3.1980, s. 4 () EYVL N:o C 85, 8.4.1980, s. 44 () EYVL N:o L 205, 7.8.1980, s. 19
81/121/ETY: Neuvoston päätös, tehty 3 päivänä maaliskuuta 1981, talous- ja sosiaalikomitean jäsenten, varajäsenten ja asiantuntijoiden päivärahojen myöntämisestä ja matkakulujen korvaamisesta



Virallinen lehti nro L 067 , 12/03/1981 s. 0029 - 0029

Suomenk. erityispainos Alue 1 Nide 2 s. 0013

Espanjank. erityispainos: Luku 01 Nide 6 s. 0061

Ruotsink. erityispainos Alue 1 Nide 2 s. 0013

Portugalink. erityispainos: Luku 01 Nide 6 s. 0061



NEUVOSTON PÄÄTÖS, tehty 3 päivänä maaliskuuta 1981, talous- ja sosiaalikomitean jäsenten, varajäsenten ja asiantuntijoiden päivärahojen myöntämisestä ja matkakulujen korvaamisesta (81/121/ETY) EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 6 artiklan, sekä katsoo, että on tarpeen antaa yksityiskohtaiset säännöt päivärahojen myöntämisestä ja matkakustannusten korvaamisesta talous- ja sosiaalikomitean jäsenille sekä talous- ja sosiaalikomitean 13 päivänä kesäkuuta 1974 vahvistetussa työjärjestyksessä () sellaisena, kuin työjärjestys on muutettuna 22 päivänä heinäkuuta 1980 (), tarkoitetuille varajäsenille ja asiantuntijoille ON PÄÄTTÄNYT SEURAAVAA: 1 artikla Talous- ja sosiaalikomitean jäsenillä, varajäsenillä ja asiantuntijoilla on oikeus päivärahaan kokous- ja matkapäiviltä sekä matkakulujen korvauksiin jäljempänä olevien määräysten mukaisesti. 2 artikla Päiväraha kokouspäivältä on: - jäsenille 3 300 Belgian frangia, - varajäsenille ja asiantuntijoille 2 475 Belgian frangia. 3 artikla 1. Aika, joka otetaan huomioon laskettaessa korvauksia matkapäiviltä määrätään kiinteämääräisesti meno-paluumatkoilta seuraavan laskentatavan mukaisesti: - kolmeneljäsosapäivää yli 100 kilometrin ja enintään 200 kilometrin matkalta, - yksi päivä yli 200 kilometrin ja enintään 500 kilometrin matkalta, - puolitoista päivää yli 500 kilometrin ja enintään 1 000 kilometrin matkalta, - kaksi päivää yli 1 000 kilometrin matkalta. 2. Matkakulut korvataan kuitenkin edelleen maaliskuun 1 päivänä 1981 voimassa olevia talous- ja sosiaalikomitean varainhoitosääntöjä noudattaen siihen saakka, kun 1 kohdassa esitetyllä laskentamenetelmällä on mahdollista saavuttaa sama korvaustaso. 4 artikla 1. Matkakulut korvataan maaliskuun 1 päivänä 1981 voimassa olevien talous- ja sosiaalikomitean varainhoitosääntöjen mukaan edellyttäen, että varajäseniä kohdellaan samoin kuin jäseniä ja asiantuntijoita. 2. Jäsenten, varajäsenten ja asiantuntijoiden lentomatkasta aiheutuvat kulut korvataan kuitenkin turistiluokan hintojen perusteella, paitsi jos on kyse yhtäältä puheenjohtajasta ja toisaalta virallisissa tehtävissä matkustavista varapuheenjohtajista, joilla on oikeus korvaukseen ensimmäisen luokan hinnan mukaan. 5 artikla Tämä päätös tulee voimaan 1 päivänä maaliskuuta 1981. Tehty Brysselissä 3 päivänä maaliskuuta 1981. Neuvoston puolesta Puheenjohtaja G. M. V. van AARDENNE () EYVL N:o L 228, 19.8.1974, s. 1 () EYVL N:o L 366, 31.12.1980, s. 30
81/208/Euratom, EHTY, ETY: Neuvoston päätös, tehty 30 päivänä maaliskuuta 1981, yhteisön tuomioistuimen tuomarien määrän lisäämisestä



Virallinen lehti nro L 100 , 11/04/1981 s. 0020 - 0020

Suomenk. erityispainos Alue 1 Nide 2 s. 0015

Espanjank. erityispainos: Luku 01 Nide 3 s. 0076

Ruotsink. erityispainos Alue 1 Nide 2 s. 0015

Portugalink. erityispainos: Luku 01 Nide 3 s. 0076



NEUVOSTON PÄÄTÖS, tehty 30 päivänä maaliskuuta 1981, yhteisön tuomioistuimen tuomarien määrän lisäämisestä (81/208/Euratom, EHTY, ETY) EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen, erityisesti sen 32 artiklan, ottaa huomioon Euroopan talousyhteisön perustamissopimuksen, erityisesti sen 165 artiklan, ottaa huomioon Euroopan atomienergiayhteisön perustamissopimuksen, erityisesti sen 137 artiklan, ottaa huomioon yhteisön tuomioistuimen muistiossaan 21 päivältä heinäkuuta 1978 esittämän pyynnön, tuomarien määrään lisäämisestä, sekä katsoo, että yhteisön tuomioistuimen työmäärä antaa aiheen lisätä tuomarien määrää yhdellä, on tarpeen mukauttaa Euroopan hiili- ja teräsyhteisön perustamissopimuksen 32 artiklan ensimmäistä kohtaa, Euroopan talousyhteisön perustamissopimuksen 165 artiklan ensimmäistä kohtaa ja Euroopan atomienergiayhteisön perustamissopimuksen 137 artiklan ensimmäistä kohtaa, jotta otetaan huomioon yhteisön tuomioistuimessa olevien tuomareiden määrän lisääminen, on suotavaa mukauttaa Euroopan hiili- ja teräsyhteisön perustamissopimuksen 32 b artiklan toista kohtaa, Euroopan talousyhteisön perustamissopimuksen 167 artiklan toista kohtaa ja Euroopan atomienergiayhteisön perustamissopimuksen 139 artiklan toista kohtaa, jotta osittainen vaihtuminen koskisi vuoroin kuutta ja vuoroin viittä tuomaria, ja määrätyn vaihtumisjärjestelmän toimimisen varmistamiseksi on tarpeen pidentää 6 päivään lokakuuta 1982 päivää, jolloin päättyy sen tuomarin toimikausi, joka nimitetään hoitamaan ensimmäisenä tällä päätöksellä perustettavaa tehtävää, ON PÄÄTTÄNYT SEURAAVAA: 1 artikla Korvataan Euroopan hiili- ja teräsyhteisön perustamissopimuksen 32 artiklan ensimmäinen kohta, Euroopan talousyhteisön perustamissopimuksen 165 artiklan ensimmäinen kohta ja Euroopan atomienergiayhteisön perustamissopimuksen 137 artiklan ensimmäinen kohta seuraavasti: «Yhteisön tuomioistuimessa on yksitoista tuomaria.» 2 artikla Korvataan Euroopan hiili- ja teräsyhteisön perustamissopimuksen 32 b artiklan toinen kohta, Euroopan talousyhteisön perustamissopimuksen 167 artiklan toinen kohta ja Euroopan atomienergiayhteisön perustamissopimuksen 139 artiklan toinen kohta seuraavasti: «Osa tuomareista vaihtuu joka kolmas vuosi. Tämä koskee vuoroin kuutta ja vuoroin viittä tuomaria.» 3 artikla Sen tuomarin toimikausi, joka hoitaa ensimmäisenä tällä päätöksellä perustettua tehtävää, päättyy 6 päivänä lokakuuta 1982. Tehty Brysselissä 30 päivänä maaliskuuta 1981. Neuvoston puolesta Puheenjohtaja G. BRAKS
81/441/ETY: Komission päätös, tehty 27 päivänä toukokuuta 1981, eläinten terveyttä koskevista edellytyksistä ja terveystodistuksesta tuoreen lihan tuonnissa Kanadasta tehdyn päätöksen 80/804/ETY muuttamisesta



Virallinen lehti nro L 168 , 25/06/1981 s. 0025 - 0026

Suomenk. erityispainos Alue 3 Nide 13 s. 0106

Espanjank. erityispainos: Luku 03 Nide 22 s. 0058

Ruotsink. erityispainos Alue 3 Nide 13 s. 0106

Portugalink. erityispainos: Luku 03 Nide 22 s. 0058



KOMISSION PÄÄTÖS, tehty 27 päivänä toukokuuta 1981, eläinten terveyttä koskevista edellytyksistä ja terveystodistuksesta tuoreen lihan tuonnissa Kanadasta tehdyn päätöksen 80/804/ETY muuttamisesta (81/441/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (), sellaisena kuin se on viimeksi muutettuna Kreikan liittymisasiakirjalla, ja erityisesti sen 16 artiklan, sekä katsoo, että komission päätöksessä 80/804/ETY () määritellään eläinten terveyttä koskevat edellytykset ja terveystodistus tuoreen lihan tuonnissa Kanadasta, näiden kotieläiminä pidettyjen kavioeläinten liha voidaan hyväksyä ilman taudin leviämisen vaaraa myös, jos kyseinen eläin on viettänyt osan oleskeluajastaan naapurimaassa, joka mainitaan neuvoston päätöksessä 79/542/ETY () tarkoitetussa maiden luettelossa, siltä osin kuin luettelo koskee kotieläiminä pidettävien kavioeläinten lihaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 80/804/ETY liitteessä olevan terveystodistuksen IV osasto seuraavasti: "IV. Vakuutus terveydestä Allekirjoittanut virkaeläinlääkäri todistaa, että edellä tarkoitettu tuore liha on peräisin: P naudoista, sioista, lampaista tai vuohista, jotka ovat olleet Kanadan alueella vähintään kolme kuukautta ennen teurastusta tai syntymästään asti, jos on kyse alle kolmen kuukauden ikäisistä eläimistä, P kotieläiminä pidetyistä kavioeläimistä, jotka ovat olleet vähintään kolme kuukautta ennen teurastusta tai syntymästään asti, jos on kyse alle kolmen kuukauden ikäisistä eläimistä, Kanadan alueella tai neuvoston päätöksessä 79/542/ETY tarkoitetussa kotieläiminä pidettyjen hevosten lihaa koskevassa luettelossa mainitun naapurimaan alueella, P jos on kyse sioista: eläimistä jotka ovat peräisin karjasta, jossa ei ole esiintynyt sikojen luomistautia viimeisten kuuden viikon aikana, P jos on kyse lampaista tai vuohista: eläimistä, jotka ovat peräisin karjasta, jossa ei ole esiintynyt lampaan tai vuohen luomistautia viimeisten kuuden viikon aikana. Tehty , (paikka) (päivämäärä) Leima (virkaeläinlääkärin allekirjoitus)" () EYVL N:o L 302, 31.12.1972, s. 28 () EYVL N:o L 236, 9.9.1980, s. 25 () EYVL N:o L 146, 14.6.1979, s. 15 2 artikla Tätä päätöstä sovelletaan 1 päivästä kesäkuuta 1981. 3 artikla Tämä päätös on osoitettu kaikille jäsenvaltioille. Tehty Brysselissä 27 päivänä toukokuuta 1981. Komission puolesta Poul DALSAGER Komission jäsen
81/608/ETY: Neuvoston päätös, tehty 13 päivänä heinäkuuta 1981, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen tekemisestä



Virallinen lehti nro L 227 , 12/08/1981 s. 0021 - 0021

Suomenk. erityispainos Alue 11 Nide 10 s. 0019

Espanjank. erityispainos: Luku 04 Nide 1 s. 0167

Ruotsink. erityispainos Alue 11 Nide 10 s. 0019

Portugalink. erityispainos: Luku 04 Nide 1 s. 0167



NEUVOSTON PÄÄTÖS, tehty 13 päivänä heinäkuuta 1981, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen tekemisestä (81/608/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon edustajakokouksen lausunnon(1), sekä katsoo, että Koillis-Atlantilla rantavaltioiden lainkäyttövaltaan kuuluvien alueiden ulkopuolisten vesialueiden kalavarojen säilyttäminen ja paras mahdollinen hyödyntäminen edellyttävät kansainvälistä yhteistyötä ja neuvotteluja, tätä varten ja 24 päivänä tammikuuta 1959 päivätyn Koillis-Atlantin kalastusta koskevan yleissopimuksen korvaamiseksi neuvoteltiin uusi Koillis-Atlantin kalastusta koskeva monenkeskinen yleissopimus, jota koskeviin neuvotteluihin yhteisö osallistui, näiden neuvottelujen tuloksena Yhdistyneen kuningaskunnan hallitus yleissopimuksen talteenottajana avasi uuden yleissopimuksen allekirjoitettavaksi 18 päivän marraskuuta 1980 ja 28 päivän helmikuuta 1981 väliseksi ajaksi, ja yhteisön kalastajat harjoittavat kalastustoimintaa yleissopimuksen soveltamisalaan kuuluvilla, rantavaltioiden kalastusta koskevaan lainkäyttövaltaan kuuluvien alueiden ulkopuolisilla vesialueilla, ja tämän vuoksi on yhteisön etujen mukaista osallistua kyseisten kalavarojen säilyttämistä ja hyödyntämistä koskevaan kansainväliseen yhteistyöhön liittymällä uuteen yleissopimukseen, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskeva yleissopimus. Sopimusteksti on tämän päätöksen liitteenä. 2 artikla Neuvoston puheenjohtaja tallettaa hyväksymiskirjan Ison-Britannian ja Pohjois-Irlannin yhdistyneen kuningaskunnan hallituksen huostaan yleissopimuksen 20 artiklan mukaisesti(2). Tehty Brysselissä 13 päivänä heinäkuuta 1981. Neuvoston puolesta Puheenjohtaja Lordi CARRINGTON (1) EYVL N:o C 90, 21.4.1981, s. 113 (2) Neuvoston pääsihteeristö julkaisee yhteisöä koskevan yleissopimuksen voimaantulopäivän Euroopan yhteisöjen virallisessa lehdessä.
81/691/ETY: Neuvoston päätös, tehty 4 päivänä syyskuuta 1981, Etelämantereen meren elollisten luonnonvarojen säilyttämistä koskevan yleissopimuksen tekemisestä



Virallinen lehti nro L 252 , 05/09/1981 s. 0026 - 0035

Suomenk. erityispainos Alue 11 Nide 10 s. 0027

Espanjank. erityispainos: Luku 04 Nide 1 s. 0175

Ruotsink. erityispainos Alue 11 Nide 10 s. 0027

Portugalink. erityispainos: Luku 04 Nide 1 s. 0175



NEUVOSTON PÄÄTÖS, tehty 4 päivänä syyskuuta 1981, Etelämantereen meren elollisten luonnonvarojen säilyttämistä koskevan yleissopimuksen tekemisestä (81/691/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että Etelämantereen meren herkkä ekologinen tasapaino edellyttää sen merellisten luonnonvarojen hoidon ja säilyttämisen kansainvälistä sääntelyä, tätä varten laadittiin Canberrassa toukokuussa 1980 pidetyssä diplomaattisessa kokouksessa, johon yhteisö osallistui, kansainvälinen yleissopimus Etelämantereen meren elollisten luonnonvarojen säilyttämisestä, jäljempänä "yleissopimus", yleissopimus tulee voimaan kolmantenakymmenentenä päivänä sen jälkeen, kun kahdeksas ratifioimiskirja on talletettu; voimaantulon jälkeen yhteisö voi liittyä yleissopimukseen, ja luonnonvarojen säilyttämisen tukemiseksi yleissopimuksessa tarkoitetulla alueella, jolla yhteisön kalastajat harjoittavat toimintaansa, on tarpeen, että yhteisö liittyy yleissopimukseen, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta yleissopimus Etelämantereen meren elollisten luonnonvarojen säilyttämisestä. Yleissopimuksen teksti on liitetty tähän päätökseen. 2 artikla Neuvoston puheenjohtaja tallettaa hyväksymisasiakirjan Australian hallituksen huostaan yleissopimuksen XXVIII artiklan mukaisesti(3). 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 4 päivänä syyskuuta 1981. Neuvoston puolesta Puheenjohtaja P. WALKER (1) EYVL N:o C 317, 4.12.1980, s. 4 (2) EYVL N:o C 101, 4.5.1981, s. 116 (3) Neuvoston pääsihteeristö julkaisee yleissopimuksen yhteisöä koskevan voimaantulopäivän Euroopan yhteisöjen virallisessa lehdessä
81/967/ETY: Neuvoston päätös, tehty 24 päivänä marraskuuta 1981, Kolumbian liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä



Virallinen lehti nro L 354 , 09/12/1981 s. 0027 - 0027

Suomenk. erityispainos Alue 11 Nide 10 s. 0077

Ruotsink. erityispainos Alue 11 Nide 10 s. 0077



NEUVOSTON PÄÄTÖS, tehty 24 päivänä marraskuuta 1981, Kolumbian liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä (81/967/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Kolumbian tasavalta on aloittanut Euroopan talousyhteisön ja muiden tullitariffeja ja kauppaa koskevan yleissopimuksen sopimuspuolten kanssa neuvottelut liittyäkseen mainittuun yleissopimukseen, ja yhteisö hyväksyy näiden neuvottelujen tuloksen, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta pöytäkirja Kolumbian liittymisestä tullitariffeja ja kauppaa koskevaan yleissopimukseen. Pöytäkirjan teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa pöytäkirja yhteisöä sitovasti. Tehty Brysselissä 24 päivänä marraskuuta 1981. Neuvoston puolesta Puheenjohtaja N. RIDLEY
81/1053/ETY: Neuvoston päätös, tehty 29 päivänä joulukuuta 1981, Euroopan talousyhteisön ja Kanadan hallituksen välisen kalastusta koskevan sopimuksen tekemisestä



Virallinen lehti nro L 379 , 31/12/1981 s. 0053 - 0053

Suomenk. erityispainos Alue 11 Nide 10 s. 0082

Espanjank. erityispainos: Luku 04 Nide 1 s. 0211

Ruotsink. erityispainos Alue 11 Nide 10 s. 0082

Portugalink. erityispainos: Luku 04 Nide 1 s. 0211



NEUVOSTON PÄÄTÖS, tehty 29 päivänä joulukuuta 1981, Euroopan talousyhteisön ja Kanadan hallituksen välisen kalastusta koskevan sopimuksen tekemisestä (81/1053/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan Parlamentin lausunnon(1), sekä katsoo, että on yhteisön etujen mukaista hyväksyä Euroopan talousyhteisön ja Kanadan hallituksen välinen sopimus kumman tahansa sopimuspuolen alusten harjoittamasta kalastustoiminnasta toisen sopimuspuolen kalastusvyöhykkeellä, ON TEHNYT TÄMÄN PÄÄTÖKSEN: 1 artikla Euroopan talousyhteisön ja Kanadan hallituksen välinen kalastusta koskeva sopimus hyväksytään yhteisön puolesta. Sopimusteksti on tämän päätöksen liitteenä. 2 artikla Neuvoston puheenjohtaja tekee yhteisön puolesta sopimuksen XV artiklassa määrätyn ilmoituksen(2). Tehty Brysselissä 29 päivänä joulukuuta 1981. Neuvoston puolesta Puheenjohtaja P. WALKER (1) Lausunto on annettu 18 päivänä joulukuuta 1981. (2) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
81/400/ETY: Komission päätös, tehty 15 päivänä toukokuuta 1981, jäsenvaltioiden aseman vahvistamisesta klassisen sikaruton hävittämisen yhteydessä



Virallinen lehti nro L 152 , 11/06/1981 s. 0037 - 0037

Suomenk. erityispainos Alue 3 Nide 13 s. 0091

Espanjank. erityispainos: Luku 03 Nide 22 s. 0035

Ruotsink. erityispainos Alue 3 Nide 13 s. 0091

Portugalink. erityispainos: Luku 03 Nide 22 s. 0035



KOMISSION PÄÄTÖS, tehty 15 päivänä toukokuuta 1981, jäsenvaltioiden aseman vahvistamisesta klassisen sikaruton hävittämisen yhteydessä (81/400/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön alueen klassisesta sikarutosta vapaaksi tekemistä ja vapaana säilyttämistä koskevista edellytyksistä 11 päivänä marraskuuta 1980 annetun neuvoston direktiivin 80/1095/ETY() ja erityisesti sen 3 artiklan 2 kohdan, sekä katsoo, että klassista sikaruttoa ei ole havaittu yli vuoteen Tanskassa, Irlannissa, Yhdistyneessä kuningaskunnassa ja Luxemburgissa; klassista sikaruttoa vastaan rokottaminen on ollut kiellettyä näissä jäsenvaltioissa yli vuoden ajan, eikä tiloilla saa pitää klassista sikaruttoa vastaan rokotettuja eläimiä, Belgia, Ranska, Kreikka, Italia, Alankomaat ja Saksan liittotasavalta eivät täytä joitakin tai kaikkia vahvistettuja edellytyksiä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tanska, Irlanti, Yhdistynyt kuningaskunta ja Luxemburg vahvistetaan direktiivin 80/1095/ETY 2 artiklan 2 alakohdassa tarkoitetulla tavalla virallisesti klassisesta sikarutosta vapaiksi. Belgian, Ranskan, Kreikan, Italian, Alankomaiden ja Saksan liittotasavallan on esitettävä suunnitelma klassisen sikaruton hävittämiseksi edellä mainitun direktiivin 3 ja 4 artiklan mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 15 päivänä toukokuuta 1981. Komission puolesta Poul DALSAGER Komission jäsen () () EYVL N:o L 325, 1.12.1980, s. 1